Na osnovu člana 16 i 38 Statuta Javne ustanove za smještaj rehabilitaciju i resocijalizciju korisnika psihoaktivnih supstanci Podgorica ( „Službeni list Crne Gore - Opštinski propisi“, br. 01/16 ) Upravni odbor Javne ustanove na sjednici održanoj dana 26. januar 2018. godine, donio je:

**O D L U K U**

**o izmjenama i dopunama Statuta** **Javne ustanove za smještaj rehabilitaciju i resocijalizciju korisnika psihoaktivnih supstanci Podgorica**

**Član 1**

U Statutu Javne ustanove za smještaj rehabilitaciju i resocijalizciju korisnika psihoaktivnih supstanci Podgorica ( „Službeni list Crne Gore-Opštinski propisi br. 01/16) član 10 mijenja se i glasi:

,,Unutrašnje organizacione jedinice su:

1. Sektor za tretman zavisnika
2. Sektor za tretman zavisnica
3. Sektor za opšte poslove

Lica koja rukovode Sektorom kao organizacionom jedinicom su rukovodeća lica.

Sektori iz stava 1 ovog člana u svom sastavu mogu imati niže organizacione jedinice.“

**Član 2**

U članu 16 stav 2 mijenja se i glasi: ,,Upravni odbor ima predsjednika i dva člana.“

**Član 3**

Poslije člana 25 dodaje se novi član koji glasi:

Član 25a

,,Direktor Javne ustanove koji po isteku mandata na koji je izabran ne bude ponovo biran, raspoređuje se na radno mjesto u ustanovi koje odgovara njegovom nivou obrazovanja, a ako takvog mjesta nema, ostvaruje prava kao zaposleni za čijim radom je prestala potreba, u skladu sa zakonom.“

**Član 4**

U članu 27 stav 1 alineje 1 i 2 mijenjaju se i glase:

- da ima visoku stručnu spremu,

- da ima najmanje tri godine rada u oblasti socijalne i dječje zaštite.

**Član 5**

Ova odluka stupa na snagu osmog dana od dana objavljivanja na oglasnoj tabli Javne ustanove.

Objavljivanje Odluke na oglasnoj tabli Javne ustanove izvršiće se nakon davanja saglasnosti Skupštine Glavnog grada - Podgorice.

**Broj: 133/1**

**Podgorica, 26. januar 2018. godine**

***PREDSJEDNIK UPRAVNOG ODBORA***

***dr Mišo Pejković* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**OBRAZLOŽENJE**

**PRAVNI OSNOV ZA DONOŠENJE ODLUKE**

Pravni osnov za donošenje Odluke o izmjenama i dopunama Statuta Javne ustanove za smještaj rehabilitaciju i resocijalizaciju korisnika psihoaktivnih supstanci Podgorica,sadržan je u članovima 16 i 38 Statuta Javne ustanove, kojim je propisano da Statut Javne ustanove donosi Upravni odbor na predlog direktora.

**RAZLOZI ZA DONOŠENJE ODLUKE**

Zakonom o izmjenama i dopunama Zakona o socijalnoj i dječjoj zaštiti („Službeni list Crne Gore“ br.42/17) stvorena je obaveza Javne ustanove za smještaj rehabilitaciju i resocijalizaciju korisnika psihoaktivnih supstanci Podgorica, da Statut kao opšti akt Javne ustanove usaglasi sa navedenim Zakonom.

**OBJAŠNJENJE OSNOVNIH PRAVNIH INSTITUTA I RJEŠENJA:**

Odluka o izmjenama i dopunama Statuta Javne ustanove urađena je u skladu sa Zakonom o izmjenama i dopunama Zakona o socijalnoj i dječjoj zaštiti („Službeni list Crne Gore“ br. 42/17).

U članu 1 Statuta sadržane su odredbe koje se odnose na unutrašnju organizaciju Javne ustanove. U članu 2 sadržane su odredbe koje se odnose na promjenu broja članova Upravnog odbora, a u članovima 3 i 4 sadržane su izmjene i dopune u postupku imenovanja i raspoređivanja direktora Javne ustanove po isteku mandata.

**ČLANOVI STATUTA JAVNE USTANOVE U KOJIMA SE VRŠE IZMJENE I DOPUNE**

**Član 10**

Unutrašnje organizacione jedinice su osnovne i posebne:

I - Osnovne organizacione jedinice

1. Sektor za tretman zavisnika

2. Sektor za tretman zavisnica

Lica koja rukovode Sektorom kao organizacionom jedinicom su rukovodeća lica.

Sektori iz stava 1 ovog člana u svom sastavu mogu imati službe odjeljenja i sl.

II - Posebna organizaciona jedinica.

Služba za opšte poslove.

**Član 16**

Upravni odbor Javne ustanove imenuje i razrješava Osnivač u skladu sa aktom o osnivanju.

Upravni odbor ima predsjednika i četiri člana, od kojih su predsjednik i tri člana predstavnici Osnivača, a jedan predstavnik zaposlenih u Javnoj ustanovi.

Mandat predsjednika i članova Upravnog odbora traje četiri godine, uz mogućnost ponovnog izbora.

Upravni odbor Javne ustanove:

* donosi Statut, pravilnike i druga opšta akta,
* imenuje i razrješava direktora Javne ustanove,
* daje smjernice direktoru za vođenje poslovne politike,
* odlučuje o osnivanju novih organizacionoh jedinica,
* usvaja Program rada i plan razvoja,
* usvaja izvještaje o radu,
* usvaja finansijski plan i završni račun,
* donosi odluku o cijenama usluga uz saglasnost Gradonačelnika,
* utvrđuje uslove i kriterijume za usluge koje pruža Javna ustanova,
* daje saglasnost direktoru Javne ustanove o nabavci osnovnih sredstava i njihovom korišćenju,
* predlaže Osnivaču promjene naziva, djelatnost i statusne promjene Javne ustanove,
* donosi program tehnoloških, ekonomskih i organizacionih promjena u Javnoj ustanovi,
* donosi program ostvarivanja prava zaposlenih za čijim je radom prestala potreba,
* donosi poslovnik o svom radu,
* odlučuje o drugim pitanjima saglasno zakonu, Statutu i opštim aktima Javne ustanove.

**Član 25**

Direktora Javne ustanove imenuje i razrješava Upravni odbor uz saglasnost Osnivača.

Direktor Javne ustanove imenuje se na mandatni period od 4 godine.

Po isteku mandata iz stava 1. ovog člana, isto lice može biti ponovo imenovano za direktora u skladu sa zakonom.

**Član 27**

Za direktora Javne ustanove može biti imenovano lice koje, pored opštih uslova predviđenih zakonom, ispunjava sljedeće posebne uslove:

- da ima visoku stručnu spremu društvenog smjera,

- da ima najmanje pet godina radnog iskustva na poslovima u struci,

- da ima radne, stručne i organizatorske sposobnosti.

Kandidati za direktora dužni su da podnesu Program rada i razvoja Javne ustanove za mandatni period.